Tot ceea ce există emite particule, produce 
emanaţii: oamenii, animalele, plantele, chiar şi 
mineralele, iar această atmosferă fluidică, sub- 
tilă, ce înconjoară orice lucru, este denumită 
aură. Evident, ea nu este vizibilă, cu excepția 
clarvăzătorilor, şi mulţi oameni nici măcar nu 
ştiu de existența ei. Aura este deci acel nimb 
ce înconjoară fiecare ființă umană, cu diferența 
că la unii ea este largă, vastă, luminoasă, 
puternică, posedă vibrații intense şi culori 
splendide, în timp ce la alții, dimpotrivă, ea 
este mică, ştearsă, încețoșată şi urâtă. 

Aura se poate compara cu pielea. Cu- 
noaşteți importanța pielii pentru corpul fizic. 
Ea are numeroase funcții. Mai întâi, cea de 
protecție, asemenea unui scut, a unei carapace: 
o protecție împotriva șocurilor, a substanțelor 

nocive, a diferențelor de temperatură... După 
aceea, există o funcţie de schimb, întrucât 
pielea absoarbe, respiră şi elimină. În sfârşit, 
pielea joacă rolul unui aparat de sensibilitate şi 
prin ea simţim temperatura, contactele, dure- 
rea... Dar eu nu m-aş opri la toate acestea, nu 
este domeniul meu, şi dacă doriți informaţii 
detaliate le puteți găsi în cărțile de anatomie şi 
de fiziologie. Ceea ce mă interesează este să 
fac o comparaţie între piele şi aură. Aura 
posedă aceleaşi funcții ca pielea. Se poate 
afirma că ea este pielea sufletului, este cea care 
îl înveleşte, care îl protejează, cea care îi 
conferă sensibilitate, şi în sfârşit cea care lasă 
să treacă curenţii cosmici ce permit schim- 
burile dintre sufletul omenesc şi toate crea- 
turile, până la stele, între sufletul unei creaturi 
şi Sufletul Universal. 

Aura poate fi comparată şi cu atmosfera 
care înconjoară pământul. Da, este extraor- 
dinar! Pământul posedă un strat de protecție, 
pielea sa. Este adevărat că ea este puţin mai 
groasă decât a noastră, dar îndeplineşte acelaşi 
rol. Datorită atmosferei sale, el evită atâtea pe- 
ricole. în călătoriile sale prin spaţiu! Toate 
corpurile care vin din spațiu și care ar putea 
produce nişte catastrofe dacă ar atinge pămân- 

tul, sunt obligate să intre mai întâi în contact 
cu straturile atmosferice unde sunt deseori 
dezintegrate. Atmosfera ne mai protejează încă 
şi de alte pericole cum ar fi anumite radiaţii 
cosmice ce ar deveni mortale pentru noi dar 
care, străbătând straturile atmosferice, sunt 
neutralizate de elementele chimice cu care 
aceasta este impregnată. 

Prin aura noastră se efectuează deci un 
schimb neîntrerupt între noi şi forțele naturii. 
Toate influențele cosmice, planetare şi zodia- 
cale care se revarsă constant în spațiu ajung 
până la noi şi în funcţie de calitatea aurei 
noastre, a sensibilităţii, a purității şi a culorilor 
pe care ea le are, putem primi sau nu anumite 
forțe. Aura reprezintă deci antenele noastre, ea 
este un aparat care captează mesajele, undele, 
forțele care vin din univers. Să presupunem 
acum că în lume ar exista anumite influențe 
nefaste. Dacă aveţi o aură foarte puternică, 
foarte luminoasă, aceste forțe nu vor putea 
trece pentru a ajunge la conştiinţa voastră, 
atingându-vă, zdruncinându-vă şi făcându-vă 
rău. De ce? Pentru că, înainte de a vă atinge, 
ele trebuie să vă întâlnească aura. Această aură 
se aseamănă cu o barieră, dacă doriţi, cu un zid 
sau cu un punct vamal de frontieră, iar la 

această vamă se află nişte vameși care nu lasă 
pe nimeni să treacă dacă nu a fost verificat în 
bagaje, în sacoşe, în mașini. Aceşti vameşi 
acționează în afara conștiinței noastre, dar ei 
ne pot avertiza. Putem diferenția funcţiile 
aurei, dar în realitate ele sunt legate: sensibili- 
tatea, schimburile şi protecția se fac toate în 
acelaşi timp. 


Care sunt factorii care acționează la for- 
marea aurei? Sunt aceiaşi ca la formarea pielii. 
Pielea poate fi groasă, aspră, uscată sau 
„dimpotrivă, suplă, fină, lină... Aproape oricine 
poate judeca dintr-o privire calitatea pielii. De 
ce depinde calitatea ei? De întreg organismul, 
de buna lui funcționare fiziologică cât şi 
psihică. Omul este acela care își formează 
pielea. 

Da, pielea ne arată multe lucruri. Dacă ea 
este cu adevărat fină şi spirituală, este pentru 
că omul este spiritual, fiindcă nimeni nu îşi 
poate forma o piele care să nu îi corespundă. 
Desigur, omul este acela care lucrează în mod 
inconştient asupra pielii sale, și dacă ar şti cum 
să o facă, ar putea chiar să o schimbe. Evident, 
este foarte greu, dar este posibil şi este foarte 
important. Intregul destin al omului depinde de 

pielea sa, întrucât legăturile sale cu ceilalți 
oameni şi cu lumea exterioară depind de pielea 
sa. Eu vă spun toate aceste lucruri pentru a 
reflecta la ele. Fiecare detaliu al pielii are o 
semnificație. Chiar şi consistenţa sa (netedă, 
suplă, dură, flască, moale...) reflectă calităţile, 
caracteristicile esențiale ale unei fiinţe: rezis- 
tența, voinţa, activitatea sa, sau dimpotrivă, 
slăbiciunea, lenea şi deficienţele sale. 

Destinul omului, succesele, eşecurile sale, 
totul se află înscris în piele. Deja, strângând 
mâna cuiva pentru a-i spune: „Bună ziua, ce 
mai faci?” îi putem descoperi calitățile sale 
cele mai importante. Dacă se cunosc cores- 
pondențele, doar printr-o simplă strângere de 
mână se poate avea o idee precisă despre 
calitățile şi slăbiciunile oricărei persoane. Dar 
cum ne strângem în mod mecanic mâinile, fără 
să ne acordăm vreo atenţie... nu vom desco- 
peri nimic. Ne strângem mâinile pentru a sta- 
bili un contact, a face un schimb cu cineva şi, 
în acest schimb, trebuie să îi oferim ce avem 
noi mai bun, iar cealaltă persoană, la rândul ei, 
trebuie să procedeze la fel. Dacă acest gest nu 
aduce nimic, el nu trebuie făcut. 


Dar să revenim la aură. După cum v-am 
spus mai devreme, ea este formată din nişte 

emanaţii, dar nu numai emanaţii ale corpului 
fizic, întrucât emanațiile corpului fizic nu vor 
reuşi singure să formeze aura. Aura este ceva 
mult mai complex, este o combinaţie a tuturor 
emanaţiilor corpurilor noastre subtile şi fiecare 
dintre acestea, prin emanaţiile sale specifice, 
adaugă nuanţe noi. Corpul eteric al omului for- 
mează o aură care pătrunde aura corpului său 
fizic şi această aură a corpurilor fizic şi eteric 
arată starea sa de sănătate şi vitalitatea sa. 
Corpurile sale astral şi mental, prin activitatea 
sau inerția lor, prin calitățile sau defectele lor, 
adaugă alte emanaţii, alte culori la această 
primă aură, revelând astfel natura sentimen- 
telor şi a gândurilor lor. lar dacă corpurile 
cauzal, budic şi atmic sunt activate, ele mai 
adaugă alte culori şi mai luminoase, alte 
vibrații și mai puternice. 

Tocmai aceste emanați ale celor trei cor- 
puri superioare formează corpul de slavă des- 
pre care apostolul Pavel pomeneşte în episto- 
lele sale. Eu v-am vorbit adesea despre el. El 
este denumit deopotrivă corpul nemuririi, cor- 
pul luminii sau corpul lui Hristos. În momentul 
schimbării la față, când lisus a apărut împreu- 
nă cu Moise şi Ilie în fața discipolilor săi 
Petru, Iacov şi loan, el era atât de luminos şi 

radiant încât ei nu au putut suporta acea. 
strălucire şi au căzut cu fața la pământ. Se 
spune în Evanghelii: „Și S-a schimbat la față, 
înaintea lor, şi a strălucit fața Lui ca soarele, 
iar veşmintele Lui s-au făcut albe ca lumina.” 
Această schimbare la față era o manifestare a 
corpului de slavă. 

Corpul de slavă, asemenea aurei, este o 
emanaţie a ființei umane, dar în timp ce aura 
exprimă totalitate ființei — defecte şi calități — 
corpul de slavă este expresia celei mai intense 
vieți spirituale. lată de ce corpul de slavă se 
manifestă numai la Marii Maeştri. Cu ajutorul 
acestui corp atât de pur şi luminos, aceştia vin- 
decă bolnavii, aduc binefaceri peste tot pe 
unde păşesc și călătoresc în spațiu. 

Aura este deci fuziunea tuturor emanațţiilor 
întregii ființe. De aceea, atunci când un Iniţiat 
doreşte să cunoască o persoană, el nu este 
interesat atât de mult de aparența ei exterioară: 
de fizionomia sa, de gesturile sale, de limbajul 
ei; nu, el încearcă să îi simtă şi aura. Inițiații 
observă toate culorile, forțele şi emanaţiile 
fluidice care ies din om, şi pe care el nu le poa- 
te ascunde, nici controla. Anumite persoane 
sunt adevărate specialiste în arta camuflării: 
ele îşi stăpânesc perfect gesturile, vocea, privi- 

rea, limbajul. Dar ceea ce ele nu ştiu, este 
faptul că nu au nici o putere asupra manifes- 
tărilor subtile ale vieţii lor interioare. Gân- 
durile, sentimentele lor zămislesc nişte forme, 
nişte culori pe care ele nu au puterea să le 
schimbe sau să le ascundă. Iată de ce, pentru 
un adevărat Iniţiat, totul este limpede: dacă 
ființele sunt în armonie sau în dezordine, dacă 
emană din ele ceva constructiv, binefăcător, 
luminos, o atmosferă în care te încarci şi te 
purifici, sau dimpotrivă, te înnămoleşti; ei simt 
imediat toate acestea. Însăşi sănătatea este 
vizibilă după aură, deoarece starea ficatului, a 
plămânilor, a creierului se reflectă în aură. 

Aura reprezintă deci o carte, dar o carte de 
o asemenea subtilitate încât ne este greu să ne 
facem despre ea o idee. Şi aşa cum nu există 
două creaturi cu aceleași amprente digitale, tot 
aşa nu există două creaturi cu aceeaşi aură, 
întrucât aura oglindește totalitatea ființei 
umane. 

Atmosfera pământului este impregnată cu 
toate emanațiile ființelor umane, ale anima- 
lelor, ale platelor, ale pietrelor, ale apelor şi 
munţilor şi ale tuturor forțelor care vin de la 
planete şi stele. La fel se întâmplă şi cu aura 
umană; ea este o sinteză foarte vastă, foarte 

bogată a tot ce se găseşte în om. De altfel, 
mineralele, plantele şi animalele posedă şi ele 
o aură, dar o aură fizică. Mineralele, metalele 
şi cristalele proiectează anumite forțe ce for- 
mează în jurul lor un fel de mic câmp mag- 
netic colorat. 

La plante, corpul eteric îşi adaugă vita- 
litatea, nevoia sa de creştere, şi le face aura lor 
mai intensă, mai vie decât cea a mineralelor. 
La animale, aura este şi mai bogată întrucât ele 
au deja un corp astral, corpul dorințelor. In ge- 
neral, ele nu au început încă să-și dezvolte 
corpul lor mental, cu excepţia unora, cum ar fi 
câinele, calul, elefantul, maimuța, la aceasta 
din urmă biologii remarcând o capacitate de 
gândire. Bineînţeles, este o gândire rudimenta- 
ră, dar corpul lor mental începe să se dezvolte 
în preajma omului, întrucât oamenii, ocupân- 
du-se de animale, iubindu-le, îngrijindu-le, 
contribuie mult la evoluția lor. Cât despre 
oameni, ei îşi dezvoltă acum corpul lor mental 
într-o manieră remarcabilă; nu o fac întotdea- 
una într-o manieră foarte nimerită, dar cei care 
ştiu să-şi orienteze şi să-şi stăpânească gândul, 
îşi întăresc foarte mult propria aură. 

In ceea ce îi priveşte pe sfinţi, pe profeți, 
pe Iniţiați, prin adoraţia şi iubirea lor către 

Creator, ei îşi dezvoltă corpul cauzal, corpul 
budic şi corpul atmic care formează o aură de 
o splendoare extraordinară, cu culori în per- 
manentă mişcare, ca nişte focuri de artificii. 
Aura lor este foarte vastă şi se spune că aura 
“lui Budha se întindea pe mai multe leghe. Da, 
Marii Maeştri sunt capabili să-şi lărgească aura 
luând sub ocrotire o regiune şi pătrunzând în 
acelaşi timp aura tuturor locuitorilor acesteia 
pentru a-i impregna şi a le insufla noua viaţă. 
Ei nu au vreo altă dorință, vreun alt scop decât 
acela de a-şi dezvolta aura pentru a lua sub 
aripile lor ocrotitoare un număr cât mai mare 
de creaturi. lată idealul lor! El este măreț, 
sublim. Prin aura lor, ei purifică atmosfera din 
Jur, o înfrumuseţează, o iluminează şi vitali- 
zează creaturile. Tot prin aură ei lucrează asu- 
pra semințelor şi a vegetației şi schimbă curen- 
tii atmosferici. Da, aura Iniţiaţilor este ceva 
dumnezeiesc! 

Datorită acestei aure imense ce le permite 
să atingă nenumărate regiuni din univers, 
Inițiaţii ajung la o înțelegere profundă a lu- 
crurilor, care nu este de natură intelectuală. 
lată de ce şi voi trebuie să încetaţi să vă 
ocupați intelectul cu niște preocupări ce nu vă 
aduc nici viziuni celeste, nici frumusețea, şi să 

vă orientați, grație unei aure puternice, lumi- 
noase, spre regiuni sublime unde veți învăța 
cum Dumnezeu a creat lumea şi ce a scris El 
prin intermediul stelelor, al munţilor, al lacu- 
rilor, al păsărilor, al animalelor și plantelor. 
Dar pentru a putea mări intensitatea, puritatea 
şi puterea aurei, este esenţial să aveţi acest 
înalt ideal de a lucra asupra voastră înşivă, de a 
împlini nişte fapte nobile şi cinstite, de a nutri 
nişte gânduri şi sentimente curate. 

Aceia care consideră că natura faptelor, a 
gândurilor şi a sentimentelor lor nu are nici o 
importanță pentru că morala şi religia sunt 
acum ceva învechit de care trebuie să se desco- 
torosească, îşi urâțesc aura şi nu emană decât 
nişte culori şterse şi murdare, nişte vibrații 
haotice şi lipsite de armonie, iar alții le simt în 
mod inconştient şi se îndepărtează de ei. lubim 
numai ceea ce este pur, luminos, armonios, iar 
acela care vrea să fie iubit trebuie să înțeleagă 
că nu are decât să lase să pătrundă în el nişte 
forțe pure şi luminoase. Pentru cei care caută 
iubirea, puterea sau lumina, nu există o altă 
metodă decât a lucra cu propria aură până când 
vor înlătura acele culori întunecoase care 
distrug, prin vibraţiile lor, tot ce este mai bun 
la alții. Ştiţi deja că, unele persoane rămân în 

preajma voastră doar cinci minute, şi după 
aceea vă căutați în zadar inspirația, buna dis- 
poziție şi credința în Dumnezeu. Totul a dis- 
părut... Altele rămân cinci minute cu voi şi 
sunteți împrospătaţi, vechile voastre celule au 
dispărut şi aveți din nou credință, un elan. 
Trebuie să înțelegeți că la baza acestor schim- 
bări se află aura lor. 

lată de ce aura este ca şi un instrument ma- 
gic pentru Inițiați. Cum face parte din ei înşişi, 
peste tot pe unde merg, ei ameliorează lumea 
mineralelor, a plantelor, a animalelor şi a 
oamenilor. Iar lucrurile nu se opresc aici. Prin 
aura sa, un Maestru ajută chiar şi spiritele ima- 
teriale care sunt cu miliardele şi miliardele în 
spaţiu... Da, chiar și acolo, în cealaltă lume, 
aura lui reuşeşte să le atingă. Eu cunosc acest 
lucru, l-am studiat. Un Maestru îmbunătăţeşte 
destinul a nenumărate ființe din lumea astrală 
şi mentală; dacă pe pământ el se ocupă numai 
de o mână de oameni, în lumea de dincolo el 
se află într-un contact permanent cu o mulţime 
de creaturi care se încălzesc, se luminează de 
la aura sa şi iau puțină vitalitate ca să evolue- 
ze. 

Da, adevărata lucrare a Marilor Maeştri nu 
este aici, printre oameni; lucrarea lor este mult 

mai intensă în lumea de dincolo, chiar dacă nu 
este observată. Marii Maeştri care au realizat 
din toată inima, din tot sufletul, acest ideal de 
a-L sluji pe Dumnezeu, au trezit corpurile lor 
cauzal și budic ale căror vibrații ating chiar şi 
creaturile care trăiesc pe alte planete. In acelaşi 
fel, Maeștrii care trăiesc pe alte planete ating 
creaturile terestre şi se face astfel un schimb 
nu numai în sistemul solar, dar chiar în întreg 
cosmosul. Dumnezeu nu a stabilit nici limite, 
nici frontiere în univers, iar dacă se afirmă că 
iubirea este atotputernică, înseamnă că ea 
poate străbate spaţiul pentru a ajunge la stele şi 
a atinge entitățile cele mai îndepărtate. 

De ce au fost reprezentaţi mereu sfinţii cu 
o aureolă în jurul capului? In trecut, exista o 
întreagă Ştiinţă a culorilor ce explica faptul că 
fiecare virtute se exprimă printr-o culoare spe- 
cială, iar culorile produse de aceste virtuți sunt 
cele care formează aura. Sfinţii sunt ființe de o 
mare puritate care vor să se apropie de Dum- 
nezeu, să se contopească cu El pentru a-L cu- 
noaşte şi a deveni ca El, şi din această dorință 
de cunoaștere ei dobândesc o asemenea putere 
de pătrundere, o asemenea înțelepciune, încât 
o culoare galben aurie țâșneşte din profunzi- 
mea ființei lor şi îi înconjoară. Există tot felul 

de nuanţe de galben, de la cel foarte fin, foarte 
delicat, până la galbenul auriu. Fiecare nuanță 
are o semnificaţie şi ar fi multe de comentat pe 
această temă întrucât se atinge aici o problemă 
de alchimie: cum să se transforme întreaga 
materie în aur fluidic. 

Dacă discipolul nu-și dezvoltă anumite 
calități şi virtuți pentru a se proteja, inamicii se 
vor strecura în el şi nu va putea scăpa de aceş- 
tia. Dar cum să se protejeze? Lucrând asupra 
aurei, a purității, a luminozității, a frumuseţii şi 
a mărimii ei. Fiecare dintre aceste caracteristici 
depinde de virtuțile asupra cărora omul a lu- 
crat. Dacă omul este pur, aura sa devine lim- 
pede şi transparentă. Dacă este inteligent, aura 
sa este din ce în ce mai luminoasă. Dacă duce 
o viaţă intensă, ea vibrează puternic. Dacă are 
o voință imensă, ea devine foarte puternică. 
Dacă se concentrează asupra problemelor spi- 
rituale, ea se lărgeşte, se amplifică şi devine 
imensă. lar frumusețea culorilor ei depinde de 
armonia dintre toate aceste calități și virtuți. 
Aura are încă multe nuanțe, dar eu v-am spus 
esențialul. 

Aceia care au mereu gânduri bune, încre- 
dere, speranță, bunătate, puritate, primesc deci 
toate bogățiile naturii și ceea ce este urât nu 

ajunge la ei. În acel moment, ei sunt protejaţi 
de un scut. Iar scutul purtat de cavalerii din po- 
veşti reprezintă tocmai simbolul aurei. Dar 
spada cavalerului? Ea este reprezentată de pro- 
iecțiile luminoase care ies din om. Observații 
că sunt două simboluri. Aura, acest înveliş 
care ne înconjoară, exprimă principiul feminin; 
iar gândul pe care omul îl proiectează sau spi- 
ritul care se avântă în spaţiu exprimă principiul 
masculin, activ, dinamic. Aceste două simbo- 
luri ale scutului şi spadei, care ne vin din cea 
mai îndepărtate antichitate, reprezintă deci cele 
două principii: principiul feminin, aura, şi 
principul masculin, activ, gândul susținut de 
voință care zboară ca o săgeată. De altfel, spa- 
da, săgeata, lancea au reprezentat întotdeauna 
principiul masculin, activ. În astrologie, Săge- 
tătorul care aruncă nişte săgeți este simbolul 
Iniţiatului care îşi proiectează gândul. El trage 
cu arcul pentru a apăra cetatea Iniţiaţilor astfel 
ca nici un duşman să nu poată pătrunde. 
Observaţi cum, în planul fizic, oamenii au 
ştiut să perfecționeze instrumentele şi aparatele 
cu care trebuie să lucreze sau să se apere. 
Aspiratoarele au înlocuit măturile, tractoarele 
au înlocuit căruțele, tancurile, focoasele şi 
rachetele au înlocuit săgețile, lăncile şi baio- 

netele. Dar în planul spiritual oamenii rămân 
săraci, în lipsuri. Și totuşi, există tot felul de 
mijloace şi arme. Tot ce se poate găsi în planul 
fizic are un echivalent în planul spiritual. În 
planul fizic, pielea şi hainele ne protejează 
corpul, iar în planul spiritual aura joacă acest 
rol. 

Nu există o protecție mai eficientă ca o 
aură pură şi luminoasă. Bineînțeles, toate 
obiectele, figurile sau formulele magice men- 
ționate în tradiția ezoterică au rațiunea lor de a 
fi, au un sens profund, dar nici o formulă, nici 
un talisman nu este atât de puternic precum 
aura. Înainte de a se adresa spiritelor, şi mai 
ales spiritelor infernului, un mag trasează un 
cerc pentru a înscrie în interiorul lui numele 
Domnului sau nişte simboluri; acest cerc este o 
reamintire a aurei. Nu poți comanda spiritelor 
tenebrelor dacă nu ai în jurul tău un cerc 
protector, o aură puternică. In general, se poate 
de asemenea afirma că nu se pot obține nişte 
rezultate spirituale dacă nu ai în jurul tău un 
cerc protector, adică aura compusă din virtuți 
şi forțe divine care simbolizează numele Dom- 
nului înscrise înăuntrul cercului. 

Dar mulți indivizi bâjbâie în practicile 
magice fără să cunoască originea simbolurilor 

pe care le folosesc, fără să înțeleagă sensul a 
ceea ce fac. Ei se mulțumesc să se conformeze 
riturilor indicate în nişte cărți fără să se 
gândească că în interiorul ființei lor trebuie 
trasat deopotrivă un cerc şi înscris în el numele 
Domnului, adică dobândirea virtuţilor care 
formează o aură de puritate, de sfințenie, de 
lumină, de iubire. Ei nesocotesc toate acestea, 
şi deşi cercul există, ei devin vulnerabili. Acest 
cerc este trasat numai în exterior; în interior ei 
nu sunt puși la punct, deci nu sunt protejați. 

Atunci când se spune că magul, ținând în 
mâna sa o baghetă sau o spadă, se aşează într- 
un cerc şi citeşte nişte formule dintr-o carte, 
este exact, dar pentru un Iniţiat fiecare dintre 
aceste detalii corespunde unui lucru pe care 
trebuie să îl posede mai întâi în el însuşi. De la 
bun început, Iniţiatul trebuie să aibă bagheta 
magică în interiorul fiinţei sale, spada şi cartea 
la fel, în sinea sa. Inițiatul citeşte, iar cartea 
reprezintă cunoaşterea tuturor forțelor şi a 
tuturor spiritelor naturii. Bagheta magică sau 
spada semnifică voinţa cu care trebuie să ac- 
ționeze. Dacă el nu posedă această baghetă, 
înseamnă că nu are voință şi nu va putea 
chema spiritele. 

lar acum, în ce fel trebuie să lucrăm asupra 
aurei? O putem face în două modalități. Mai 
întâi printr-o voință conştientă, adică printr-o 
concentrare asupra culorilor, imaginându-ne că 
înotăm în culorile cele mai pure, cele mai 
luminoase. Pentru a avea o idee exactă despre 
cele şapte culori, trebuie să vă folosiți de o 
prismă. Culorile pe care le observați la flori 
sau la păsări nu sunt niciodată ca acelea ale lu- 
minii solare. În timp ce, prin prismă veţi vedea 
ce reprezintă cu adevărat roşul, portocaliul, 
galbenul, verdele, albastrul, indigoul şi vio- 
letul... Puteţi face după aceea un exercițiu 
închipuindu-vă că aceste culori ies din voi şi se 
propagă în spațiu, că sunteți cufundaţi în 
această lumină, în aceste culori, că sunteți 
înconjurați de o sferă luminoasă şi că transmi- 
teți iubirea voastră în întreg universul. Sunt 
nişte exerciții atât de plăcute încât veți dori să 
nu vă mai opriţi! 

A doua metodă constă în a ation asupra 
virtuților: puritatea, răbdarea, milostenia, gene- 
rozitatea, credința, umilința, dreptatea, dezinte- 
resul. Această a doua metodă este cea mai si- 
gură. Lucrați asupra virtuților şi ele vor fi cele 
care vă vor forma aura. Este şi mai bine dacă 
veți reuşi să reuniți cele două metode. Prin 

virtuți aceasta se face firesc; se poate face şi 
printr-o voință conştientă, dar este mai puţin 
eficace. Să presupunem că v-aţi concentra în- 
treaga zi asupra aurei, dar aţi duce o viață 
complet mediocră încălcând legile divine: pe 
de o parte construiți, iar de cealaltă dărâmaţi. 
lată de ce este mai bine să reuniți aceste două 
metode: trăind o viață onestă, pură, plină de 
iubire, şi în acelaşi timp lucrând conştiincios 
asupra aurei cu ajutorul imaginaţiei. 

Aşa cum v-am spus, pe măsura dezvoltării 
ei, aura vă va permite să comunicaţi cu toate 
regiunile spațiului. Studiaţi planetele sistemu- 
lui nostru solar: ele sunt separate de milioane 
de kilometri, dar în realitate se ating, sunt unite 
şi formează un întreg. Ele sunt separate numai 
în aparență. Să luăm exemplul pământului: 
continentele au o anumită întindere, dar apele 
sunt într-o proporție mai mare decât uscatul; la 
rândul ei, atmosfera gazoasă ce înconjoară pla- 
neta este de câteva ori mai mare decât volumul 
acesteia; apoi, dincolo de atmosferă, pământul 
posedă un corp eteric, un corp astral şi un corp 
mental, încă şi mai vast...Fiindcă pământul 
este o creatură vie, inteligentă, care are un su- 
flet şi un spirit. La fel este şi pentru celelalte 
planete, şi înțelegeți acum de ce ele se între- 

pătrund. Corpul lor fizic se află la distanță, dar 
aura lor, emanaţiile lor fuzionează. Astfel se 
pot explica, în astrologie, influențele planetare; 
datorită aurei lor, planetele se întrepătrund şi 
acționează unele asupra altora şi a creaturilor 
care le locuiesc. 

Există multe lucruri privind aura ce nu 
sunt încă explicate, dar esenţialul este să vă 
ocupați de aura voastră aşa cum o faceți cu 
pielea voastră. Faceţi baie, vă spălaţi, nu-i 
aşa?... Dar în cazul aurei este ceva mai greu: 
nu îi putem aplica nişte loțiuni, nişte creme... 
sau un biftec pentru a o îmblânzi! De altfel, 
nici pentru piele nu este semnificativ. Există 
unele femei care nu îşi spală fața, pentru a 
nu-şi distruge, chipurile, pielea. Dar nu există 
ceva mai minunat ca apa! Nu mai folosiți 
aceste loțiuni Şi creme care sunt chiar peri- 
culoase: nu știți ce vă poate pătrunde prin pori. 

„Omenirea actuală este obişnuită să reme- 
dieze numai aparența, dar în viitor se va insista 
în special asupra laturii interioare şi, în loc să 
alerge pe la institutele de înfrumusețare teres- 
tre, femeile vor intra în institutul lor de înfru- 
musețare spirituală, adică vor lucra asupra 
aurei lor. Acesta este adevăratul institut de 
înfrumusețare. O aură intensă, luminoasă, adu- 

ce o înfrumusețare de lungă durată! Fiindcă o 
femeie care iese dintr-un institut de înfru- 
museţare arată bine douăzeci şi patru de ore... 
iar dimineața revedem acelaşi vechi tablou! 
Da, întrucât ameliorarea nu vine din sine: tot 
ce nu vine din interior nu este durabil. 


Particulele emanate de un Mare Maestru 
sunt vii, intense, luminoase, puternice. Pătrun- 
zând în aura noastră, aceste particule intră în 
structura noastră şi ne transformă ființa. Cei 
care au primit cu iubire aceste emisii încep 
într-o bună zi să gândească ca Maestrul lor, să 
acționeze ca el şi să devină liberi asemenea lui. 
Desigur, aceasta nu se întâmplă dintr-odată, ci 
după mulți ani, dar se întâmplă. Din nefericire, 
oamenii nu se opresc niciodată asupra acestei 
laturi invizibile. Ei se bazează numai pe ceea 
ce văd sau pot atinge. Ei neglijează latura invi- 
zibilă. Şi totuşi, aceasta este atât de impor- 
tantă! 

Aşa încât, hotărâţi-vă să lucraţi asupra 
aurei şi veţi înțelege multe lucruri. Atunci când 
sunteţi furioşi, sunteți scăldați într-un roşu de 
foc, dar sumbru, murdar, foarte diferit de roşul 
iubirii. lar dacă nu aveţi credință, dacă nu aveţi 
linişte, albastrul aurei voastre este şters, urât; 

cu cât creşte credinţa voastră, cu atât mai mult 
albastrul vostru începe să semene cu acela al 
cerului. 

Faceţi zilnic acest exercițiu. Luaţi o pris- 
mă, orientaţi-o spre lumina soarelui, şi priviți 
cum lumina care o străbate se descompune în 
şapte culori. Iar în momentul în care aţi con- 
templat suficient adevăratele culori, închideți 
ochii şi imaginaţi-vă că sunteţi înconjurați de 
violet, apoi de albastru, de verde...Sau începe- 
ţi cu roșul pentru a ajunge până la violet păs- 
trând câteva minute fiecare culoare în jurul 
vostru. Practicând zilnic acest exercițiu, veți 
reuşi să vă purificaţi aura, să o întăriţi, şi vă 
veţi simţi atât de bine încât vă veți mira. lar 
atunci când cineva din familie sau dintre prie- 
tenii voştri este bolnav, nefericit sau descura- 
jat, dacă vreţi cu adevărat să îl ajutaţi, proce- 
daţi la fel cu el, trimiteți-i cele mai curate cu- 
lori ale prismei. Câte exerciţii se pot face cu 
aura şi culorile sale! 

Toate exerciţiile asupra culorilor pot fi 
făcute asistând dimineața la răsăritul soarelui. 
Privind soarele, observând aura cu care este 
înconjurat și modul în care strălucesc culorile 
şi cum se propagă ele în spaţiu, spuneţi: „Eu 
vreau să-mi înconjur la fel ființa cu lumini 

aurii, albastre, violete...” Și scăldaţi-vă mult 
timp în această splendoare, în aceste culori, 
contemplaţi-le, imaginaţi- vă că ele ajung până 
„departe, foarte departe, şi că toate creaturile se 
"mişcă î în această lume minunată, că toate înoa- 
tă în această lumină, că sunt impregnate de 
această lumină... iar aura voastră va deveni 
pentru ele o binecuvântare. Puteţi reuşi fiindcă 
în acest caz nu există limite. Oamenii sunt cei 
care îşi creează mereu nişte limite. Trebuie să 
aveți o ambiţie de nestăvilit pentru bine şi să 
spuneți: „Voi ajunge până acolo!” Un Maestru, 
un discipol foarte avansat, îşi trimite iubirea 
întregii creaţii, întregului univers, iar această 
iubire trece dincolo de stele... Da, pentru unii 
ea este o realitate! Ei îşi trimit iubirea către 
stele şi asemenea unui val, iubirea stelelor 
revine şi se revarsă asupra lor, iar ei înoată în 
iubire, trăiesc în iubirea cosmică. 


I 


Una dintre funcţiile aurei este de a asigura 
schimburile dintre astrele exterioare şi astrele 
care se găsesc în noi. Dacă aura noastră este 
impură, întunecată, nu numai că ea nu poate 
percepe curenţii buni, dar ea îi captează pe cei 
răi. Se spune că există planete benefice şi 
planete malefice. Dar cum se poate întâmpla 
ca o planetă să acționeze benefic asupra unor 
oameni şi malefic asupra altora? Este simplu: 
acela care primeşte numai influenţele sale rele, 
nu este pregătit să le primească pe cele bune. 
În realitate, toate planetele sunt benefice, dar 
acțiunea lor asupra omului depinde de aura sa. 
Dacă în aura sa se găsesc elemente ce nu 
permit influențelor benefice ale unei planete să 

pătrundă în el, curenții trimişi de această pla- 
netă se alterează, se sfărâmă şi produc nişte 
efecte nocive. În timp ce, dacă aura este pură, 
puternică, toate influențele, chiar şi cele rele, 
devin bune pentru el. 

Să nu vă mire afirmaţia că planetele există 
în noi...Omul este o reflectare a cosmosului, 
toate planetele există în sinea sa şi, ca şi în uni- 
vers, ele se rotesc în jurul soarelui său interior. 
Ar fi multe de spus aici. Această ştiinţă era 
cunoscută în trecut, ea fiind acum aproape 
pierdută, dar în viitor va fi iarăşi învățată. 

Marte, Saturn, Uranus, Pluton sunt consi- 
derate planete malefice; în realitate, ele sunt 
astfel pentru creaturile care nu îşi pot exprima 
virtuțile. Calitățile bune ale lui Marte sunt 
voinţa, perseverența, dorința de a depăşi greu- 
tățile, de a atinge scopul propus; iar cele nega- 
tive sunt cruzimea, violenţa, nevoia de a dis- 
truge. Calitățile bune ale lui Venus sunt: fru- 
musețea, farmecul, delicatețea, cele rele sunt 
senzualitatea, comoditatea, infidelitatea. As- 
pectele bune sau rele ale acestor planete se ma- 
nifestă în ființa umană ca urmare a faptului că 
aura sa este pură sau acoperită de nişte ele- 
mente care, prin afinitate, atrag influenţele lor 
bune sau rele. 

Aceste legi sunt valabile şi pentru alte 
planete. Calitatea aurei noastre atrage virtuțile 
lui Saturn (răbdarea, statornicia, dorința de cu- 
noaştere) sau defectele sale (tristețea, încăpățâ- 
narea, amărăciunea), virtuțile lui Jupiter (măre- 
ţia, generozitatea, bunătatea, iertarea) sau de- 
" fectele sale (ambiția, vanitatea, dorința de a-i 
domina pe alții, chiar de a-i zdrobi). Problema 
care se pune discipolului este de a şti să lu- 
creze asupra aurei sale pentru ca aceasta să 
primească numai influenţele favorabile ale pla- 
netelor. Contrar părerii majorităților astrolo- 
gilor, influenţele bune sau rele ale planetelor 
asupra ființei umane nu depind exclusiv de 
semnul și casa în care acestea se găsesc, nici 
de aspectele dintre ele; în funcție de gradul de 
evoluție individual, aceste influențe se vor 
manifesta diferit. lată de ce se spune că „astre- 
le prezintă năzuințele, dar nu determină”. 

Observați că problema aurei este foarte im- 
portantă. Dacă aura voastră nu este pură, nu 
numai influențele bune, dar chiar şi binefa- 
cerile pe care ființele angelice le trimit pe pă- 
mânt nu pot pătrunde în voi din cauza stratu- 
rilor dense care ascund adevărata voastră 
ființă. Atunci când norii sunt groși, ei ascund 
soarele care nu mai poate nici încălzi, nici 

lumina creaturile. La fel se întâmplă şi cu o 
persoană speriată, derutată, plină de furie sau 
ură: există nişte nori în aura ei. De altfel, aura 
este de o subtilitate infinită a vibraţiilor; ea 
este animată de mişcări rapide, ea variază în 
mod constant în funcție de starea noastră de 
conștiință sau chiar starea noastră de sănătate. 
Desigur, omul posedă o aură care este 
constantă şi care arată ce este el în profunzime, 
dar există şi nuanțe care variază de la un 
moment la altul. Aşa este şi chipul nostru: pe 
parcursul zilei trece prin tot felul de expresii 
fără să-şi schimbe totuși forma nasului, a 
frunții sau a gurii. La fel se întâmplă şi cu 
aura: ea este compusă din anumite radiații, din 
anumite culori ce arată adevărata natură a unui 
om, ceea ce nu se va modifica pe parcursul 
existenţei sale, în timp ce alte vibrații care vin 
şi pleacă reprezintă nişte stări trecătoare. 

Aceia care se lasă deci pradă anumitor 
emoții sau slăbiciuni, își răvăşesc neîncetat 
aura, iar atunci când forțele benefice vor să 
pătrundă în ei pentru a-şi îndeplini lucrarea, 
ele sunt împiedicate de adevărate scuturi for- 
mate din culori şterse, opace. Să presupunem 
că duceţi o viață necumpătată, haotică: aura 
voastră va fi străbătută de atâtea vârtejuri şi 

vibrații dezordonate încât nu va mai constitui 
un ecran suficient de puternic pentru a rezista 
atacurilor şi ostilităților lumii invizibile. După 
aceea, schimburile pe care le faceți cu univer- 
sul şi cu toate creaturile nu vor mai fi nici ele 
armonioase. După legea afinităţii, veţi primi 
din univers numai ceea ce este dezordonat, 
haotic şi întunecat, iar tot ceea ce este luminos 
va fi respins. Lumina atrage lumină, puritatea 
atrage puritate. Dacă aura voastră este impură, 
ştearsă, haotică, toate forțele armonioase, pure 
şi luminoase vor rămâne în afară, şi numai 
ceea ce este şters și urât va fi înghiţit de ea, 
pentru că nu va lăsa să treacă decât ceea ce i se 
aseamănă. Aşa cum spunem noi în Bulgaria: 
„Măgăruşii care au râie se adulmecă de la 
distanță”... şi se regăsesc! 

Dacă aura voastră nu este luminoasă, ea nu 
este un scut bun de protecție şi nici un aparat 
bun pentru perceperea lumii invizibile şi a 
laturii ascunse a lucrurilor, şi veți fi lipsiți de 
intuiție şi prevedere. Nu veți mai putea face 
schimburi cu Cerul şi ființele din zonele înde- 
părtate nu vă vor mai remarca existența; 
fiinţele din lumea invizibilă, care locuiesc 
foarte sus, nu vă văd. In timp ce, dacă aura 
voastră este luminoasă, ele vă văd. Cum? Să 

presupunem că navigaţi noaptea pe un ocean; 
dacă vasul vostru nu este luminat, nimeni nu 
vă va vedea. Dar dacă faceți nişte semnale, 
dacă proiectați nişte lumini, veți fi imediat 
remarcaţi şi comunicarea se va realiza. Desi- 
gur, aceasta este o imagine, pentru că în zilele 
noastre există multe alte mijloace de stabilire a 
comunicaţiei, dar ea vă dă o idee despre ce 
vreau să vă fac să înţelegeți. 

Pământul este ca un ocean pe care navi- 
găm în timpul nopții; ne aflăm în întuneric, şi 
dacă nu ne proiectăm în interior niște semnale 
luminoase, ființele invizibile, îngerii, arhan- 
ghelii nu ne vor remarca. Trebuie deci să pro- 
iectăm nişte lumini, iar aceste lumini sunt 
proiectate de aură. Acela care posedă deci o 
aură foarte luminoasă este remarcat de către 
lucrătorii Cerului, și dacă el îi cheamă, aceştia 
se pot îndrepta spre el datorită luminii sale. Şi 
aceasta este o imagine... iar dacă spiritele an- 
gelice doresc să găsească pe cineva, vă daţi 
seama că ele dispun de mai multe mijloace ca 
să o facă. Se afirmă din totdeauna că pământul 
este o vale a plângerii, a suferințelor şi a 
intunericului. Da, nu este nimic surprinzător 
dacă oamenii rămân neobservaţi atunci când 
suferă, se vaită, se revoltă: ei nu emit nici o 

lumină! Ei trebuie să trimită semnale lumi- 
noase şi pot face aceasta prin aura lor. 

Aura foloseşte deci să atragă atenţia fiin- 
telor celeste asupra voastră. Dar ea vă mai per- 
mite să aveți acces şi la regiunile în care aces- 
tea locuiesc. Pentru a putea ajunge în anumite 
locuri, aveți nevoie de un permis de liberă 
trecere; de îndată ce l-aţi obținut, calea vi se 
deschide. Astfel se petrec lucrurile în planul fi- 
zic, şi tot aşa se întâmplă şi în planul spiritual. 
Pentru a pătrunde în anumite regiuni din lumea 
invizibilă, trebuie să ai un permis de liberă 
trecere, iar acesta este aura, culorile pe care le 
conţine. Pentru a fi acceptat într-o anumită 
regiune, trebuie să ai în propria aură culorile 
acelei regiuni. De exemplu, dacă posedaţi cu- 
loarea galben auriu, veţi fi primiţi în bibliote- 
cile naturii şi toate secretele vă vor fi revelate. 
Albastrul vă va conduce în regiunile muzicii 
sau ale religiei, roşul în cele în care veți ex- 
trage chiar esența vitalității. Aura este deci 
determinantă pentru a putea fi primiţi în lumea 
invizibilă. Culorile manifestate în ea sunt tot 
atâtea permise de liberă trecere pentru re- 
giunile cărora le corespund, iar spiritele care 
locuiesc acolo vă primesc şi vă sar în ajutor. 

Dar starea aurei, puritatea, limpezimea ei 
depind de modul de viaţă al omului. Dacă el 
cade pradă lenei interioare, dezordinii, viciilor, 
aura sa devine asemănătoare unui loc mlăş- 
tinos de unde ies tot felul de miasme urâte pe 
care alții le simt. Chiar dacă ei nu le văd — 
fiindcă fără a fi clarvăzător, este dificil să vezi 
aura oamenilor — ei simt o atmosferă grea, ob- 
scură, ca în preajma unei mlaştini. În timp ce, 
un Inițiat, un Maestru, care a lucrat vreme de 
secole, de milenii, pentru a-şi dezvolta în sine 
iubirea, înțelepciunea, puritatea, dezinteresul, 
posedă o aură imensă în care creaturile vin să 
se scalde şi unde ele se simt hrănite, întărite, 
antrenate spre o direcție divină. De aceea 
discipolii pot primi multe binecuvântări din 
aura Maestrului lor, cu condiția să fie con- 
ştienți, deoarece dacă nu sunt conştienţi, orice 
ar face Maestrul lor, ei vor rămâne închişi în 
fața influenţei sale. 

Dar discipolul nu trebuie să se mulţu- 
mească să beneficieze numai de aura Maestru- 
lui său; el trebuie să lucreze la rândul lui la 
propria aură, iar pentru a lucra asupra acesteia, 
el trebuie să-şi schimbe mai întâi modul de 
Viaţă. Atât timp cât nu face ceva pentru a-şi 
schimba viața mediocră, plină de slăbiciuni şi 

stupidități, toate exercițiile de concentrare asu- 
pra aurei nu vor folosi la mare lucru. Exact ca 
în cazul sănătăţii: dacă ne mulțumim să luăm 
' medicamente fără să ne schimbăm modul de 
viață, medicamentele nu vor fi decât niște 
paleative. Dar este foarte greu să îi determini 
pe oameni să înțeleagă că singura metodă cu 
adevărat eficace este o schimbare în modul lor 
de viață. 

O aură pură aduce niște ameliorări mai 
întâi în voi înşivă; dar ea transformă şi mediul 
din jurul vostru, și alții încep să vă iubească: 
chiar fără să ştie de ce, ei se simt bine în 
preajma voastră. În realitate, ei simt o prezen- 
tă, prezenţa ființelor luminoase atrase de aura 
voastră. Entităţile celeste iubesc culorile pure, 
iar atunci când sesizează o ființă înconjurată de 
această lumină şi de aceste culori, ele coboară 
în goană după ea, așa cum entităţile tenebrelor 
se găsesc în jurul ființelor vicioase şi mes- 
chine, făcându-le respingătoare pentru an- 
turajul lor. Dar oamenii sunt atât de inconşti- 
enți încât nu ştiu de ce, nici cum atrag lucrurile 
bune sau rele. 

Aura este o lume organizată, ierarhizată. 
Asemenea Pomului Vieţii, ea este împărțită în 
regiuni locuite de arhangheli, de îngeri, de spi- 

ritele naturii, dar şi de entități infernale. Aceas- 
ta depinde de viața omului. Acela care pri- 
meşte această favoare de a fi locuit de spiritele 
luminoase, se exprimă prin calități extraor- 
dinare de clarvedere, de claraudiţie, de vinde- 
care... el face nişte minuni! În timp ce, despre 
acela care atrage entităţile malefice, se vor- 
beşte despre posedare, despre vrăjitorie... 

Pentru a face din aură o antenă capabilă să 
atragă tot ce este cu adevărat frumos şi binefă- 
cător în univers, trebuie să efectuaţi o lucrare 
asupra voastră înşivă de-a lungul anilor. Dacă 
vă întreb: „Ţineţi cu adevărat la sănătatea, la 
frumusețea, la liniştea, la fericirea voastră? 
Vreţi cu adevărat să fiţi iubiți?”, voi veți răs- 
punde: „Da, cu siguranță, numai acestea ni le 
dorim!” Atunci, de ce nu faceţi nimic pentru a 
le obține? Toate aceste binefaceri nu vă pot 
pica aşa, din cer. Cel mai bun mijloc de a le 
atrage este de a lucra asupra aurei: prin iubire 
o veţi vitaliza, prin înţelepciune o veţi face mai 
luminoasă, prin forţa caracterului vostru o veți 
face mai puternică, printr-o viață pură o veţi 
face mai limpede și mai transparentă. Calitățile 
pe care le veți oferi aurei voastre depind de 
virtuțile ce le veţi dezvolta. 

Să nu vă închipuiți că, dezvoltându-vă nu- 
mai o singură virtute, veți obține toate bine- 
facerile. Nu, fiecare lucru este determinat în 
univers şi fiecare virtute atrage © bine- 
cuvântare specifică. Mi-ar lua prea mult timp 
să vă vorbesc despre toate nuanțele, dar puteți 
să vă gândiţi şi singuri la ele. Dacă ştiţi să 
observați, ar fi trebuit să le fi remarcat în nişte 
circumstanțe foarte simple de viaţă. Cineva 
vorbeşte, se exprimă cu forță şi convingere, iar . 
această convingere îi influențează pe alții. Dar 
analizaţi-i bine cuvintele, poate veţi sesiza că a 
spus multe prostii. Şi invers, există nişte 
persoane inteligente care vorbesc în mod is- 
cusit, dar ele nu posedă capacitatea de convin- 
gere: nimeni nu le ascultă. Forța de convingere 
este un lucru, iar inteligența altceva! La fel, 
există virtuţi distincte ce conferă aurei dife- 
ritele sale calități. Trebuie să vă gândiţi la 
aceasta şi să înțelegeți că, lucrând zi de zi pen- 
tru îmbogățirea aurei voastre cu noi calități, 
veţi obţine tot ce vă doriți. 


De același autor 


Colecţia „Izvor“ 
(în limba română) 


202 — Omul spre victoria destinului său 
203 — O educaţie care începe înainte de naştere 
204 — Yoga nutriţiei 

205 — Forţa sexuală sau balaurul înaripat 
206 - O filosofie a universalului 

207 — Ce este un Maestru Spiritual? 

208 — Egregorul porumbelului păcii 

210 — Pomul cunoașterii binelui şi răului 
212 - Lumina, spirit viu 

213 — Natură umană şi natură divină 

214 — Galvanoplastia spirituală 

216 — Secretele cărţii naturii 

217 — Un nou înțeles al Evangheliilor 
218 — Limbajul figurilor geometrice 

219 — Centri şi corpuri subtile 

220 — Zodiacul, cheie a omului și a universului 
221 — Alchimia spirituală: căutarea perfecțiunii 
222 — Viaţa psihică: elemente şi structuri 
224 — Puterile gândului 

225 — Armonie şi sănătate 

226 — Cartea magiei divine 

227 — Reguli de aur pentru fiecare zi 
228 — Incursiune în invizibil 

229 — Calea tăcerii 

230 — In pragul cetăţii sfinte 

231 — Grăuntele fericirii 

232 — Destăinuirile focului şi ale apei 
235 — „În duh şi în adevăr“ 

236 — De la om la Dumnezeu 

237 — Balanța cosmică 

238 — Credinţa care mută munţii 

241 — Piatra filosofală 


Drepturile de traducere, de editare 
şi de difuzare ale prezentei ediţii 
ANTAR ED. S.R.L. 
Tel./Fax 021.231.37.19 
e-mail: prosveta_ro(a)yahoo.com 


Bun de tipar: iulie 2009 


Tiparul executat la S.C. LUMINA TIPO s.r.l. 
str. Luigi Galvani nr. 20 bis, sect. 2, Bucureşti 
tel./fax 021.211.32.60; tel. 021.212.29.27 
E-mail: office(âluminatipo.com 
www luminatipo.com 


———— 


BCU. M. EMINESCU” !AŞ! 


„Aura posedă aceleaşi funcții ca pielea. Se 
poate afirma că ea este pielea sufletului, este cea 
care îl înveleşte, care îl protejează, cea care îi 
conferă sensibilitate, şi în sfârşit cea care lasă să 
treacă curenţii cosmici ce permit schimburile 
dintre sufletul omenesc şi toate creaturile, până 
la stele, dintre sufletul unei creaturi şi Sufletul 
Universal.” 

